62020CO0663_INF
Διάταξη του Δικαστηρίου (έκτο τμήμα) της 3ης Μαρτίου 2022 –ΕΣΕ κατά Hypo Vorarlberg Bank
(Υπόθεση C-663/20 P) (
1
)
«Αίτηση αναιρέσεως – Άρθρο 182 του Κανονισμού Διαδικασίας του Δικαστηρίου – Τραπεζική ένωση – Ενιαίος Μηχανισμός Εξυγίανσης (ΕΜΕ) – Ενιαίο Ταμείο Εξυγίανσης (ΕΤΕ) – Υπολογισμός των εκ των προτέρων εισφορών για το έτος 2017 – Κύρωση αποφάσεως του Ενιαίου Συμβουλίου Εξυγίανσης (ΕΣΕ) – Υποχρέωση αιτιολογήσεως – Εμπιστευτικά στοιχεία»
1.
Δίκαιο της Ευρωπαϊκής Ένωσης – Αρχές – Δικαιώματα άμυνας – Αρχή της εκατέρωθεν ακροάσεως – Τήρηση στο πλαίσιο ένδικης διαδικασίας – Περιεχόμενο – Λόγος ακυρώσεως εξετασθείς αυτεπαγγέλτως από τον δικαστή – Έλλειψη κυρώσεως αποφάσεως του Ενιαίου Συμβουλίου Εξυγίανσης (ΕΣΕ) σχετικά με τον υπολογισμό των εκ των προτέρων εισφορών στο Ενιαίο Ταμείο Εξυγίανσης (ΕΤΕ) – Έλλειψη προσκλήσεως προς τους διαδίκους να υποβάλουν τις παρατηρήσεις τους επί του λόγου αυτού – Παραβίαση της εν λόγω αρχής
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 47)
(βλ. σκέψεις 38-40, 42, 46-51, 57)
2.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Δεν απαιτείται να περιλαμβάνεται στην απόφαση αυτή το σύνολο των στοιχείων που καθιστούν δυνατόν τον έλεγχο της ακρίβειας του υπολογισμού των εισφορών – Στάθμιση μεταξύ της υποχρεώσεως αιτιολογήσεως και της γενικής αρχής προστασίας του επιχειρηματικού απορρήτου των οικείων ιδρυμάτων – Νομιμότητα των διατάξεων του κανονισμού 2015/63 που αφορούν τη μέθοδο υπολογισμού των εκ των προτέρων εισφορών στο ΕΤΕ
(Άρθρο 296, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 69-81)
3.
Προσφυγή ακυρώσεως – Λόγοι – Παράβαση ουσιώδους τύπου – Έλλειψη κυρώσεως αποφάσεως του Ενιαίου Συμβουλίου Εξυγίανσης (ΕΣΕ) σχετικά με τον υπολογισμό των εκ των προτέρων εισφορών στο Ενιαίο Ταμείο Εξυγίανσης (ΕΤΕ) – Αυτεπάγγελτη εξέταση από τον δικαστή
(Άρθρο 263 ΣΛΕΕ)
(βλ. σκέψη 86)
4.
Πράξεις των οργάνων – Αιτιολογία – Υποχρέωση αιτιολογήσεως – Περιεχόμενο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Έλλειψη κυρώσεως αποφάσεως του Ενιαίου Συμβουλίου Εξυγίανσης (ΕΣΕ) σχετικά με τον υπολογισμό των εκ των προτέρων εισφορών στο Ενιαίο Ταμείο Εξυγίανσης (ΕΤΕ) – Ελλιπής αιτιολογία – Ακύρωση της αποφάσεως
(Άρθρο 296, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 99-106 και διατακτ. 2)
5.
Προσφυγή ακυρώσεως – Ακυρωτική απόφαση – Αποτελέσματα – Περιορισμός από το Δικαστήριο – Απόφαση του Ενιαίου Συμβουλίου Εξυγίανσης (ΕΣΕ) σχετικά με τις εκ των προτέρων εισφορές στο Ενιαίο Ταμείο Εξυγίανσης (ΕΤΕ) – Διατήρηση των αποτελεσμάτων της αποφάσεως αυτής μέχρι την αντικατάστασή της εντός εύλογης προθεσμίας – Δικαιολογητικοί λόγοι που άπτονται της ασφάλειας δικαίου
(Άρθρο 264, εδ. 2, ΣΛΕΕ· κανονισμός 806/2014 του Ευρωπαϊκού Κοινοβουλίου και του Συμβουλίου· κανονισμός 2015/63 της Επιτροπής· οδηγία 2014/59 του Ευρωπαϊκού Κοινοβουλίου και του Συμβουλίου)
(βλ. σκέψεις 109-112 και διατακτ. 3)
Διατακτικό
Το Δικαστήριο διατάσσει:
1)
Αναιρεί την απόφαση του Γενικού Δικαστηρίου της Ευρωπαϊκής Ένωσης της 23ης Σεπτεμβρίου 2020, Hypo Vorarlberg Bank κατά ΕΣΕ (T‑414/17, μη δημοσιευθείσα, EU:T:2020:437).
2)
Ακυρώνει την απόφαση του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), κατά το μέρος που αφορά την Hypo Vorarlberg Bank AG.
3)
Τα αποτελέσματα της αποφάσεως του Ενιαίου Συμβουλίου Εξυγίανσης στην εκτελεστική σύνοδό του της 11ης Απριλίου 2017, σχετικά με τον υπολογισμό των εκ των προτέρων εισφορών προς το Ενιαίο Ταμείο Εξυγίανσης για το έτος 2017 (SRB/ES/SRF/2017/05), κατά το μέρος που αυτή αφορά την Hypo Vorarlberg Bank AG, διατηρούνται μέχρι την έναρξη ισχύος, εντός εύλογης προθεσμίας η οποία δεν μπορεί να υπερβαίνει τους έξι μήνες από την ημερομηνία επιδόσεως της παρούσας διατάξεως, νέας αποφάσεως του Ενιαίου Συμβουλίου Εξυγίανσης σχετικά με τον καθορισμό της εκ των προτέρων εισφοράς του ιδρύματος αυτού στο Ενιαίο Ταμείο Εξυγίανσης για το έτος 2017.
4)
Το Ενιαίο Συμβούλιο Εξυγίανσης φέρει, πέραν των δικαστικών του εξόδων των σχετικών τόσο με την πρωτόδικη όσο και με την αναιρετική διαδικασία, τα δικαστικά έξοδα της Hypo Vorarlberg Bank AG σχετικά με την πρωτόδικη διαδικασία.
5)
Η Hypo Vorarlberg Bank AG φέρει τα δικαστικά έξοδά της στο πλαίσιο της αναιρετικής διαδικασίας.
6)
Παρέλκει πλέον η έκδοση αποφάσεως επί της αιτήσεως παρεμβάσεως του Βασιλείου της Ισπανίας υπέρ του Ενιαίου Συμβουλίου Εξυγίανσης.
(
1
)	ΕΕ C 44 της 8.2.2021.